<classify> KUKAMATWA kwa ndege ya Tanzania nchini Canada, kumepokelewa kwa hisia tofauti na watu mbalimbali, wakiwamo waliounga mkono kwamba sakata lina msukumo wa watu wa ndani na nje wenye husuda dhidi ya mafanikio ya serikali ya awamu ya tano.Waziri wa Mambo ya Nje na Ushirikiano wa Afrika Mashariki, Profesa Palamagamba alitoa taarifa jana mjini Dodoma mbele ya Rais John Magufuli kuhusu kukamatwa kwa ndege hiyo aina ya Bombardier Q400. Miongoni mwa watu waliozungumza na gazeti hili jana, waliungana na Waziri Kabudi kunyooshea vidole mabeberu na vibaraka huku wakihoji sababu za raia huyo wa Afrika Kusini kutulia miaka yote tangu miaka ya 1980 hadi serikali ya awamu ya tano ilipoingia madarakani.Wengine waliozungumza na gazeti hili, walishauri suala hilo lifanyiwe kazi kwa umakini lisije kuathiri uhusiano wa kidiplomasia kati ya Tanzania na Canada. Akizungumza kwenye hafla ya kuapishwa kwa mabalozi mjini Dodoma, Profesa Kabudi alisema kuendelea kwa vitendo hivyo ni hujuma za mabeberu wasiofurahishwa na maendeleo nchini.Profesa Kabudi alisema aliyesababisha kukamatwa ni raia wa Afrika Kusini, Hermanus Steyn, ambaye alifungua kesi ya madai katika Mahakama Kuu nchini Afrika Kusini akidai fidia ya dola za Marekani milioni 33. Steyn anadai fidia baada ya mali zake kutaifishwa na serikali ya Tanzania mwaka 1980. Hata hivyo Septemba 3 mwaka huu mahakama ya Afrika Kusini iliamuru ndege liyokuwa imezuiwa katika uwanja wa ndege wa Oliver Tambo kuachiwa baada ya serikali kushinda kesi bila kutoa fedha yoyote.Kwa mujibu wa Profesa Kabudi, ndege za Tanzania zilishakamatwa mara tatu katika kiwanda cha Bombardier nchini Canada wakati ndege aina ya Boeing 787 8 Dreamliner zinazotengenezwa nchini Marekani hazikamatwi zinapotoka nchini humo kuja Tanzania. Alisema amemuita Dodoma, Balozi wa Canada nchini kumtaka aeleze sababu za nchi hiyo kuruhusu vitendo hivyo.Haiwezekani kila ndege inapotakiwa kwenda kufanya majaribio inasingiziwa leo hali ya hewa mbaya halafu baadaye inakamatwa, lazima kuna mchezo mchafu,ndege hizi hununui kwa faida yako, wala faida ya familia yako... na unisamehe, Mheshimiwa Rais nimeona leo bora niseme ili Watanzania waelewe kwamba unafanya juhudi kubwa lakini wapo wanaokesha usiku mzima wananguruma ili wairarue nchi hii kama simba, alisema.Ndege mpya aina ya Bombardier Dash 8 Q400 ambayo ingekuwa ndege ya nane kuwasili nchini kati ya ndege 11 zilizonunuliwa na serikali, ilipangwa kuwasili nchini Novemba 28 mwaka huu. Kabudi aliwataka mabalozi walioapishwa kupigania maslahi ya Tanzania katika nchi wanazowakilisha huku wakitambua kuwa wapo mabeberu wasioitakia nchi mema na wanakesha wakifanya juhudi za kukwamisha kila jitihada zinazofanywa .Kwa nini sasa? Akizungumza na gazeti hili, Mwenyekiti wa Chama cha Tanzania Labour TLP, alisema, Augustini Mrema aliungana na Profesa Kabudi kwamba katika kipindi hiki ambacho Tanzania imeamua kuchukua hatua madhubuti za kuimarisha uchumi wake, wapo mabeberu wanaofanya jitihada za kukwamisha juhudi hizo.Profesa Kabudi alisema mabeberu wamekuwa wakitumia vibaraka wa ndani na nje ya nchi jambo ambalo serikali imesema haitaruhusu vitendo hivyo vikwamishe jitihada za Tanzania kujiimarisha kiuchumi.Ninachoona ni mkakati tu unaobuniwa na maadui wa Tanzania ...Tunatakiwa kuwa dunia ya tatu, tuishi kama ombaomba. Haya mafaniko ya kutaka kujitegemea, kuwa na ndege zetu ni hatari, alisema Mrema na kusisitiza kwamba anachoona ni mkakati wa kumkwamisha Rais Magufuli kufundisha dunia ya tatu kujikwamua kiuchumi.Dunia ya tatu tumezoea kusalimu amri, kupiga saluti kwa mataifa makubwa. Kwa hiyo tutegemee makubwa. Ingekuwa Magufuli ndiye amekopwa ningeelewa... wanataka kumpunguza kasi.Mrema alishutumu demokrasia alizoita za kupiga kelele zinazofanywa na watu wasio na nidhamu kuwa hazifai kukumbatiwa nchini. Akimsisitiza Rais Magufuli kubana watu wanaotaka demokrasia za kurudisha nyuma maendeleo ya nchi, Mrema alisema, ...wao waendelee kushika hizo ndege na wao watafika mahali watashindwa vibaya. Rais aendelee na mapambano na mapigo yale yale. Afadhali tufe tumesimama kuliko tufe tukiwa tumepiga magoti.Kwa upande wake, kada wa Chama Cha Mapinduzi CCM, Samson Mwigamba alisisitiza kuwa tukio hili halipaswi kuangaliwa kwa jicho la kesi pekee bali nyuma ya pazia wapo mawakala wa mabeberu wanaojaribu kukwamisha juhudi za Rais Magufuli za kupaisha nchi.Haliwezi kuwa la kawaida kwa sababu kwanza madeni ya huyo mtu ni ya miaka mingi sana. Ametulia kimya mpaka serikali imeingia, imefanya kazi tena inayoonekana ndipo walipoanza kujitokeza wale wanaozungumza katika namna kuonekana vibaraka, alisema Mwigamba aliyehamia CCM mwaka akitokea ACT.Mwigamba alirejelea kauli ya Baba wa Taifa, Mwalimu Julius Nyerere aliyewahi kusema viongozi watakaposimama katika mwelekeo wa kuipeleka Tanzania katika nchi isiyodhulumiwa, zitasikika kelele nyingi wakiwamo vibaraka wa mabeberu.Na sasa mtu wa madeni ya miaka mingi ameibuka kwa spidi ambayo hatujui inatoka wapi. Ukijaribu kuangalia utakuta wanasheria ni Watanzania. Hiki si kitu cha kawaida. Inawezekana huyu mtu ana msaada wa watu wanaopambana kuihujumu serikali, alisema.Mwigamba ambaye anachukua Shahada ya Uzamili katika Chuo Kikuu cha Dodoma UDOM, alishauri Watanzania waendelee kuelimishwa ukweli wa namna nchi inavyoendeshwa kizalendo huku rais Magufuli akijitolea maisha yake kwa ajili ya manufaa ya wananchi wote. Alisisitiza umma ufahamishwe kuhusu watu wanaotumia upinzani kama kichaka cha kuhujumu maendeleo ya nchi wakiwamo wanaoshangilia ndege za Tanzania kukamatwa.Alisema Marekani vipo vyama vya Democratic na Republic ambavyo vinapingana lakini ikija suala linalohusu maslahi ya nchi, huungana kuwa kitu kimoja. Kuhusu uhusiano wa kidiplomasia na ushauri wa kumaliza suala hilo, baadhi ya watu walisema licha ya kukamatwa kwa ndege kuipaka tope nchi, vile vile suala hilo linasababisha hasara kwa taifa kutokana na kulipa mawakili wa kuendesha kesi.Mmoja wa watu ambaye hakutaka jina lake liandikwe gazetini alisema kesi hiyo imalizwe ili nchi iendelee kujengwa bila hofu ya mali zake kukamatwa mahali popote. Katika hatua nyingine, mabalozi walioapishwa jana ni Mabalozi Meja Jenerali Anselm Bahati anaenda Misri, Mohamed Mtonga Abu Dhabi UAE, Dk Jilly MalekoBurundi, Jestas NyamangaUbelgiji na Ali MwadiniSaudi Arabia.  <topic>: KITAIFA 